**โมจิไอศกรีม** (อังกฤษ: Mochi ice cream; ญี่ปุ่น: 餅アイス; โรมาจิ: *Mochi Aisu*) เป็นขนมหวานที่ทำจากโมจิญี่ปุ่น (ข้าวเหนียวตำ) สอดไส้ไอศกรีม คิดค้นขึ้นโดยฟรานเชส ฮาชิโมโตะ นักธุรกิจหญิงและนักกิจกรรมชุมชนชาวอเมริกาเชื้อสายญี่ปุ่น

ลักษณะ
------

โมจิไอศกรีมเป็นขนมหวานรูปรางกลมขนาดเล็ก ซึ่งประกอบด้วยแป้งข้าวเหนียวทุบ (โมจิ) ปั้นเป็นก้อนกลม ๆ ใส่ไส้ไอศกรีม ไอศกรีมเพิ่มรสชาติและความเป็นครีมให้กับขนมในขณะที่โมจิเพิ่มความหวานและเนื้อสัมผัส ไอศกรีมรสดั้งเดิมที่ใช้คือวานิลลา ช็อกโกแลต และสตรอว์เบอร์รี่ รสชาติอื่น ๆ ที่แพร่หลายได้แก่ กาแฟโคนา เหล้าบ๊วย ชาเขียว และถั่วแดง โมจิยังสามารถใช้เป็นส่วนประกอบหนึ่งในไส้ไอศกรีมได้อีกด้วย ขณะทำโมจิจะคลุกด้วยแป้งมันฝรั่งหรือแป้งข้าวโพดเพื่อป้องกันไม่ให้โมจิจับตัวเป็นก้อนขณะปั้น

ประวัติ
-------

ไดฟูกุและมันจูของญี่ปุ่นเป็นต้นกำเนิดของโมจิไอศกรีมต่าง ๆ โดยทั่วไปยัดไส้ถั่วแดงอาซูกิ เนื่องจากอุณหภูมิและความเข้ากันได้ระหว่างโมจิและไอศกรีม ส่วนประกอบทั้งสองจึงต้องมีการปรับเปลี่ยน เพื่อให้ได้ความหนืดที่เหมาะสมซึ่งจะสามารถคงรูปได้โดยไม่ขึ้นกับการเปลี่ยนแปลงของอุณหภูมิ

ของหวานรูปแบบก่อนหน้า เดิมผลิตโดยล็อตเต้ ในชื่อ ยูกิมิไดฟูกุ ในปี ค.ศ. 1981 เริ่มแรกบริษัทผลิตโดยใช้แป้งข้าวเจ้าแทนข้าวเหนียว และใช้นมข้าวแทนไอศกรีมจริง

ฟรานเชส ฮาชิโมโตะ อดีตประธานและกรรมการผู้จัดการของบริษัทมิกายาวะ ได้รับการยกย่องว่าเป็นผู้คิดค้นโมจิไอศกรีม โจเอล ฟรีดแมน สามีของฮาชิโมโตะเกิดความคิดในการนำไอศกรีมลูกกลมเล็ก ๆ มาห่อด้วยโมจิแบบญี่ปุ่นดั้งเดิม ฮาชิโมโตะนำความคิดของสามีมาต่อยอด คิดค้นขนมหวานลูกผสมที่ปัจจุบันเป็นที่นิยมในสหรัฐอเมริกาและที่อื่น ๆ ฮาชิโมโตะเสนอโมจิไอศกรีมเจ็ดรสชาติในสายผลิตภัณฑ์โมจิ

บริษัทมิกาวายะเริ่มผลิตโมจิไอศกรีมในสหรัฐอเมริกาในปี ค.ศ. 1993 การวิจัยและพัฒนาใช้เวลามากกว่าทศวรรษเพื่อพัฒนาเป็นรูปแบบผลิตจำนวนมากที่ใช้กันในปัจจุบัน เนื่องจากการปฏิกิริยาที่ซับซ้อนของส่วนผสม มีการลองผิดลองถูกเพื่อดึงแป้งโมจิที่ละเอียดอ่อนคลุมบนไอศกรีมได้สำเร็จโดยไม่ทิ้งรอยเหนอะ ฟรีดแมนอธิบายว่าเพื่อดำเนินการผลิตไอศกรีม ผู้เชี่ยวชาญตั้งแต่ด้านการก่อสร้างไปจนถึงด้านจุลชีววิทยาได้ถูกเชิญมาเพื่อทำสร้างอาคารการผลิตที่ทันสมัยอย่างสมบูรณ์แบบ

บริษัทมิยากาวะเปิดตัวโมจิไอศกรีมในฮาวายในปี ค.ศ. 1994 ขนมแช่แข็งได้รับความนิยมอย่างมาก โดยครองส่วนแบ่งร้อยละ 15 ของตลาดขนมแช่แข็งใหม่ในช่วงสี่เดือนแรก

โมจิไอศกรีมได้รับความนิยมอย่างมากในสหราชอาณาจักรหลังจากกระแสไวรัล ติ๊กต็อกซึ่งเริ่มขึ้นในเดือนมกราคม ค.ศ. 2021 กระแสของ 'Looking for Little Moons in Big Tesco' (ตามหาลิตเติลมูนในบิกเทสโก้) กลายเป็นที่ฮือฮา โดยได้รับยอดชม 341.8 ล้านครั้ง และยอดขายเฉพาะในเครือเทสโก้พุ่งสูงถึงร้อยละ 1,400

ดูเพิ่ม
-------

* ครีมพัฟ

อ้างอิง
-------

1. 1 2 3 4  Watanabe, Teresa (2012-11-07). "Frances Hashimoto dies at 69; Little Tokyo leader, mochi ice cream creator". *Los Angeles Times*. สืบค้นเมื่อ 2012-12-02.
2. 1 2 3  "What is Mochi Ice Cream?" (ภาษาอังกฤษ). Mikawaya. คลังข้อมูลเก่าเก็บจากแหล่งเดิมเมื่อ 5 April 2016. สืบค้นเมื่อ 25 March 2016.
3. ↑  "Mochi Ice Cream" (ภาษาอังกฤษ). Mikawaya. คลังข้อมูลเก่าเก็บจากแหล่งเดิมเมื่อ 5 April 2016. สืบค้นเมื่อ 25 March 2016.
4. ↑  "Mochi Ice Cream Recipe". House of Japan. 25 October 2010. คลังข้อมูลเก่าเก็บจากแหล่งเดิมเมื่อ 10 June 2015.
5. 1 2  Eto, Masa, Pursuit of Innovative Food, *Masa's Message*, A&D Company Ltd. March 2004. Technical information on Yukimi Daifuku. URL accessed August 10, 2006.
6. ↑  SCPR:Bad texture led to creation of popular dessert
7. ↑  Japan. Japan Patent Office. Trademark Application From File: #s56-64587. Tokyo, 1981.
8. 1 2 3  Endo, Ellen (2012-11-05). "Mikwaya CEO Hashimoto Passes at 69". *Rafu Shimpo*. สืบค้นเมื่อ 2012-12-02.
9. ↑  Lee, Wendy (2012-11-07). "Frances Hashimoto, creator of mochi ice cream, dies". *KPCC*. สืบค้นเมื่อ 2012-12-02.
10. ↑  Jablon, Robert (2012-11-07). "Frances Hashimoto Dead: Inventor Of Mochi Ice Cream Dies Of Lung Cancer". *Associated Press*. Huffington Post. สืบค้นเมื่อ 2012-12-02.
11. 1 2  Mainstream America Embraces Mochi Ice Cream, *sushiandtofu.com*, All Japan News, December, 2001. History of Mochi Ice Cream and Mikawaya Bakery-Confectionery. URL accessed August 10, 2006. Archive.org copy
12. ↑  About Us, *Mikawaya*, 2005. URL accessed January 18, 2007.
13. ↑  Radio, Southern California Public (2013-01-22). "Mochi ice cream: Bad texture led to popular dessert". *Southern California Public Radio*. สืบค้นเมื่อ 2018-07-24.
14. 1 2  "The Mochi Way". *Dairy Foods*. 2012.
15. ↑  "How to go viral on TikTok". *www.managementtoday.co.uk* (ภาษาอังกฤษ). สืบค้นเมื่อ 2022-01-14.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โมจิไอศกรีม**

* เว็บไซต์ทางการของมิยากาวะ
* เว็บไซต์ทางการของล็อตเต้ (ภาษาญี่ปุ่น)
* The joy of mochi — June 14, 2006 Honolulu Weekly article, featuring *Bubbies Homemade Ice Cream* of Honolulu
* Maeda-en Mochi Ice Cream site
* Mochi Ice Cream You Can Make at Home ที่ยูทูบ
* เว็บไซต์ทางการของลิตเติลมูนส์